《春郊送客次韵》
明代·祁敏

人自忙忙日自频，浮生几个是閒身。青山别眼曾经岁，小雨侵晴又浃辰。

近阙谁家先得日，无梅旅邸不知春。今朝送友溪桥外，野色风吹上客巾。

作者简介：祁敏，字惟学。东莞人。顺子。明孝宗弘治十五年（一五〇二）进士，授户部广西司主事。历升员外郎、郎中，卒。明嘉靖《广东通志》卷六一、民国《东莞县志》卷五七有传。